cyanic-selkie/wikianc huggingface dataset:
గూఢచర్యం
గూఢచర్యం అనేది తరచుగా ప్రభుత్వం లేదా వాణిజ్య సంస్థల సంస్థాగత ప్రయత్నంలో భాగం. ఈ పదాన్ని ఎక్కువగా దేశాలు తమ అనుమానిత లేదా నిజమైన శత్రువుల మీద జరిపే నిఘా కార్యక్రమాలను ఉద్దేశించి వాడుతుంటారు. సంస్థలు నడిపే గూఢచర్యాన్ని పారిశ్రామిక గూఢచర్యం అంటారు.
ఏదైనా సంస్థ నుంచి రహస్యంగా సమాచారం సేకరించాలంటే అందులోకి చొచ్చుకుపోవడం మేలైన పద్ధతి. ఈ పని చేయడం గూఢచారి యొక్క ముఖ్య విధి. తర్వాత వీరు శత్రువుల సంఖ్య, వారి బలాబలాలు లాంటి సమాచారాన్ని సేకరించి పంపుతారు. అంతేకాకుండా సంస్థలో ఉన్న అసమ్మతి వాదుల్ని ఒప్పించి మరింత సమాచారాన్ని రాబడతారు.
చరిత్ర
గూఢచర్యం చేయడం చాలా ప్రాచీనకాలం నుంచి జరుగుతోంది. ఆసియాలో సైనిక పద్ధతులకు ఆద్యుడు అనదగిన చైనా సైన్యాధ్యక్షుడు సన్ జూ రాసిన ది ఆర్ట్ ఆఫ్ వార్ పుస్తకం నేటికీ పాఠకులని ఆకర్షిస్తోంది. ఇందులో సన్ ఎవరైతే తన గురించి, తన శత్రువుల గురించి బాగా తెలుసుకుంటాడో వాడు ప్రమాదంలో పడడు అని చెబుతాడు. ఆ పుస్తకంలో తన గురించి, తన శత్రువుల శక్తి సామర్థ్యాలను తెలుసుకోవడం అత్యంత ముఖ్యమని చెబుతాడు. గూఢచారి అనేక బాధ్యతలు గుర్తించాడు.
చట్టాలు
దేశ ప్రయోజనాలకు విరుద్ధంగా గూఢచర్యం చేయడం చాలా దేశాల్లో చట్టరీత్యా నేరం. అమెరికాలో 1917 గూఢచర్య చట్టం దీన్ని వివరిస్తుంది. గూఢచర్యానికి జైలుశిక్ష నుంచి మరణశిక్ష దాకా వివిధ రకాలైన శిక్షలు పడవచ్చు. గూఢచారులు తాము నివసించే దేశ చట్టాలను బట్టి బహిష్కరణకు గురి కావచ్చు, జైలు పాలవచ్చు, లేదా మరణశిక్షనూ ఎదుర్కోవచ్చు.
కాల్పనిక సాహిత్యం, సినిమాలు
గూఢచర్యం నవలా రచయితలకు, సినీనిర్మాతలకు చాలాకాలం నుంచి ఇష్టమైన అంశం. ఆంగ్ల రచయిత రుడ్యార్డ్ కిప్లింగ్ రాసిన కిమ్ అనే నవల గూఢచర్యం నేపథ్యంలో వచ్చిన తొలితరం రచనల్లో ఒకటిగా పేర్కొనవచ్చు. ఇందులో 19వ శతాబ్దపు మధ్య ఆసియాలో యూకే, రష్యా మధ్య జరిగిన పోరాటాల్లో గూఢచారులకు రహస్య సమాచారం సేకరించేందుకు ఇచ్చే శిక్షణ గురించి రాశాడు.
కోల్డ్ వార్ సమయంలో సృష్టించిన కాల్పనిక జేమ్స్ బాండ్ పాత్ర వ్యాపారాత్మకంగా విజయం సాధించింది. ఈ పాత్ర ప్రధానంగా ఇయాన్ ఫ్లెమింగ్ పలు నవలలు రాయగా వాటిలో చాలా వరకు సినిమాలుగా వచ్చాయి.
మూలాలు
వర్గం:వృత్తులు
సర్వే సత్యనారాయణ
సర్వే సత్యనారాయణ తెలంగాణ రాష్ట్రానికి చెందిన రాజకీయ నాయకుడు. అయన ఒకసారి ఎమ్మెల్యేగా, రెండుసార్లు ఎంపీగా పని చేసి, 2012లో యూపీఏ (కాంగ్రెస్ పార్టీ) ప్రభుత్వంలో కేంద్ర సహాయ మంత్రిగా పని చేశాడు.
జననం, విద్యాభాస్యం
సర్వే సత్యనారాయణ 4 ఏప్రిల్ 1954లో సర్వే లక్ష్మయ్య, మల్లమ్మ దంపతులకు జన్మించాడు. ఆయన ఉస్మానియా యూనివర్సిటీ నుండి బీఏ, ఎల్‌ఎల్‌బీ పూర్తి చేశాడు. సర్వే సత్యనారాయణ 13 ఏళ్ల పాటు ప్రభుత్వ సర్వీసులో కొనసాగి ఎస్‌ఎఐల్ ట్రేడ్ యూనియన్ నాయకునిగా పని చేశాడు.
రాజకీయ జీవితం
సర్వే సత్యనారాయణ తెలుగుదేశం పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో కంటోన్మెంట్ నియోజకవర్గం నుండి టీడీపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన అనంతరం కాంగ్రెస్ పార్టీలో చేరి 2004లో జరిగిన పార్లమెంట్ ఎన్నికల్లో సిద్ధిపేట లోకసభ నియోజకవర్గం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి మల్యాల రాజయ్య పై గెలిచి తొలిసారి లోక్‌సభ సభ్యుడిగా ఎన్నికయ్యాడు. నియోజకవర్గాల పునర్విభజనలో భాగంగా సిద్ధిపేట లోకసభ నియోజకవర్గం మల్కాజ్‌గిరి లోకసభ నియోజకవర్గం గా నూతనంగా ఏర్పడండంతో ఆయన 2009లో మల్కాజ్‌గిరి లోకసభ నియోజకవర్గం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి టి.భీంసేన్ పై గెలిచి రెండోసారి లోక్‌సభ సభ్యుడిగా ఎన్నికయ్యాడు.
సర్వే సత్యనారాయణ 2012లో యూపీఏ (కాంగ్రెస్ పార్టీ) ప్రభుత్వంలో కేంద్ర రవాణా శాఖ సహాయ మంత్రిగా పని చేశాడు. ఆయన 2014లో తెలంగాణ రాష్ట్రం ఏర్పడ్డాక మల్కాజ్‌గిరి లోకసభ నియోజకవర్గం నుండి, 2015లో వరంగల్ లోక్‌సభ స్థానానికి జరిగిన ఉపఎన్నికలో కాంగ్రెస్ అభ్యర్థిగా పోటీ చేసి ఓడిపోయాడు. సర్వే సత్యనారాయణ 2018లో జరిగిన అసెంబ్లీ ఎన్నికల్లో కంటోన్మెంట్ నియోజకవర్గం నుండి పోటీ చేసి ఓడిపోయాడు. ఆయనను 6 జనవరి 2019న కాంగ్రెస్ పార్టీ నుంచి సస్పెండ్‌ చేశారు. సర్వే సత్యనారాయణ జీహెచ్ఎంసీ ఎన్నికల ముందు భారతీయ జనతా పార్టీలో చేరాడు.
మూలాలు
వర్గం:1954 జననాలు వర్గం:ఆంధ్రప్రదేశ్ శాసన సభ్యులు (1985)
త్వళ్జ
త్వళ్జ లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.
లంబాడీ సంస్కృతిలో త్వళ్జ అమ్మ దేవత
లంబాడీ తండాలలో ఏ కార్యం జరిగినా, పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ. అనే దేవతలను పూజిస్తున్నారు.
త్వళ్జ అమ్మను పండిన పంట ఇంటికి తీసుకొస్తే నవధాన్యాలు గుమ్మాలు, గాదెలు నిండే ఉండే విధంగా ఉండాలని కష్టాలు రాకుండా కాచుకోవాలని పూజిస్తారు. అల్లుళ్లు, బిడ్డలు చుట్టాలంతా రావాలని, కలుసుకోవాలని, కొడుకులకు, కోడళ్లకు పిల్లలు పుట్టాలని కుటుంబం సుఖ సంతోషాలతో ఉండాలని కోరుకుంటారు.
వర్షాలు కురవాలి, పంటలు బాగా పండాలి, పెండ్లికాని అమ్మాయిలకు మంచి కాపురం దొరకాలని తొమ్మిది రోజులపాటు మేరమ్మ, త్వల్జ, సీత్ల, మత్రల్, హింగళ, ధ్వాళ్ దేవతలకు మొక్కుతారు. నవధాన్యాలను బుట్టలో వేసుకుని శాస్త్రీయంగా నృత్యం చేస్తారు.
మూలాలు
వర్గం:లంబాడీల దేవతలు
రాచర్ల సామ్రాజ్యం
రాచర్ల సామ్రాజ్యం తూర్పు గోదావరి జిల్లాకు చెందిన స్వాతంత్ర్యసమరయోధురాలు. ఈమె ప్రముఖ సామాజిక కార్యకర్త గోరా సోదరి. 1946 నుంచి సుమారు 34 ఏళ్ళపాటు తూర్పు గోదావరి జిల్లా, సీతానగరంలో గల కస్తూర్బా గాంధీ స్మారక ట్రస్టు ప్రాంతీయ కార్యాలయంలో వివిధ స్థాయిల్లో పనిచేసింది. 1972 లో కేంద్ర ప్రభుత్వం నుంచి తామ్ర పత్ర పురస్కారం అందుకున్నది. 2017 ఫిబ్రబరి 6 న విశాఖపట్నంలో అనారోగ్యంతో కన్ను మూసింది.
మరణం
ఆమె గోరా చివరి సోదరి. ఆమె 2017 ఫిబ్రవరి 6న తన 98వ యేట ఆయాసంతో బాధపడుతూ తుదిశ్వాస విడిచింది.
బయటి లంకెలు
వర్గం:1919 జననాలు వర్గం:2017 మరణాలు వర్గం:తూర్పు గోదావరి జిల్లా మహిళా స్వాతంత్ర్య సమర యోధులు
సీమకోడి
సీమకోడి (ఆంగ్లం Turkey) లేదా టర్కీకోడిఒక రకమైన పక్షులు. వర్గం:పక్షులు
నెట్టికంటి ఆంజనేయస్వామి
శ్రీకృష్ణదేవరాయల గురువైన వ్యాసరాయలవారు ఏకకాలంలో కసాపురం, నేమకల్లు, మూరడి అనే మూడు ఊళ్లల్లో ఏకకాలంలో ఆంజనేయ విగ్రహాలను ప్రతిష్ఠించారని చెబుతారు. కసాపురం, నేమకల్లు, మూరడి అనే ఈ మూడు ఊళ్ళల్లోని ఆంజనేయస్వామివార్లను శ్రావణమాసం శనివారం రోజున దర్శించుకోవడం అత్యంత విశేషఫలప్రదం అని చెబుతారు. ఇందుకోసం ప్రతి సంవత్సరం శ్రావణమాసం శనివారం రోజున ఆంధ్రప్రదేశ్ రోడ్డు రవాణా సంస్థ (APSRTC) ప్రత్యేక బస్సు సర్వీసులను కూడా గుంతకల్లు నుండి నడుపుతారు. లేదా స్వంత వాహనాల్లో గానీ, ఆటోల్లో గానీ కూడా అనేకమంది యాత్రికులు ఈమూడు క్షేత్రాలలోని స్వామివారిని దర్శించుకొంటూ ఉంటారు. ఆ క్షేత్రాల్లో ఒకటైన కసాపురం వివరాలను తెలుసుకొందాం.
నెట్టి కంటి ఆంజనేయస్వామి దేవాలయం, అనంతపురం జిల్లాలోని గుంతకల్లు పట్టణంలోని కసాపురం అనే గ్రామంలో ఉంది. కన్నడంలో నెట్టె అంటే నేరుగా అనిఅర్థం. నెట్టెకంటి అంటే నేరుగా చూచే కన్ను కలిగిన అని అర్థం. ఈ కసాపురంలో స్వామి వారి కుడివైపు ప్రొఫైల్ మాత్రమే మనకు దర్శనమిస్తుంది. కనుక కుడి కన్ను మాత్రమే మనకు కనిపిస్తుంది. అది నేరుగా చూస్తున్నట్లు ఉండటం వల్ల స్వామి తననే చూస్తున్నట్లు ప్రతివారికీ అనిపిస్తుంది. నేరుగా చూసే స్వామి కనుక నెట్టెకంటి ఆంజనేయస్వామి అని అంటారు.భక్తులకు ఈయనే "కల్పతరువు", "వరప్రదాత". ప్రతిరోజు వేలాది మంది దర్శించుకునే ఈ ఆలయం భూత, ప్రేత, దుష్ట గ్రహపీడ నివారణ క్షేత్రంగా ఖ్యాతికెక్కింది.
స్వామిని దర్శించుకోవడానికి తెలుగు రాష్ట్ర ప్రజలే కాదు, పక్క రాష్ట్రమైన కర్నాటక నుండి కూడా అధిక సంఖ్యలో వస్తుంటారు. ఈ ఆలయం ఆంధ్రప్రదేశ్లో రాష్ట్రంలో ఉన్న హనుమాన్ ఆలయాలన్నింటిలోకీ పెద్దది.
ఆలయ చరిత్ర ప్రశస్తి
విజయనగర సామ్రాజ్య కాలంలో సా.శ.1521 లో శ్రీ వ్యాసరాయలవారు తుంగభద్ర నది ఒడ్డున ధ్యానం చేసేవాడు. వ్యాసరాయలవారు చిత్రకారుడు. ప్రతిరోజు తాను ధరించే గంధంతో ఎదురుగా ఉన్న ఒక రాయి మీద శ్రీ ఆంజనేయ స్వామి రూపం చిత్రించేవాడు. అలా చిత్రించిన ప్రతిసారి హనుమంతుడు నిజరూపం ధరించి అక్కడి నుంచి వెళ్ళిపోయేవాడట. ఇది గమనించిన వ్యాస రాయలవారు హనుమంతుని శక్తిని వేరోకచోటికి వెళ్ళనీయకుండా, స్వామివారి ద్వాదశ నామాల బీజాక్షరాలతో ఒక యంత్రం తయారు చేసి, దానిలో శ్రీ ఆంజనేయ స్వామి వారి నిజరూపాన్ని చిత్రించారట. దాంతో స్వామి ఆ యంత్రంలో బంధింపబడి అందులో ఉండిపోయారట.
ఇప్పటి కర్నూలు జిల్లాలో ఉన్న చిప్పగిరి మండలంలో ఉన్న శ్రీ భోగేశ్వర స్వామి వారి ఆలయంలో ఒకరోజు వ్యాసరాయలు నిద్రిస్తుండగా ఆంజనేయస్వామి కలలో వచ్చి, "నేను ఫలానా ప్రాంతంలో ఉన్నాను, నాకు గుడి కట్టించు" అని చెప్పాడట. ఆ ప్రాంతం ఎక్కడుందో ఉపదేశించమని వ్యాస రాయలు కోరగా స్వామి వారు ఈ విధంగా అనుగ్రహించాడు -"దక్షిణం వైపున వెళితే ఒక ఎండిన ఒక వేప చెట్టు కనిపిస్తుంది, దానికి దగ్గరగా వెళితే ఆది చిగురిస్తుంది, అక్కడ భూమిలో తాను ఉంటాను". మరునాడు ఉదయాన్నే లేచి దక్షిణం వైపు ప్రయాణం గావించి చివరకు ఆ ఎండిన వేపచెట్టును కనుగొంటాడు వ్యాస రాయలు. రాయలు ఆ చెట్టు వద్దకు చేరుకోగానే, ఆ చెట్టు చిగురిస్తుంది. ఆశ్చర్యచకితుడైన వ్యాసరాయలు వెంటనే అక్కడ భూమిని తవ్విస్తాడు. తవ్వకాల్లో ఒంటి కన్ను గల ఆంజనేయస్వామి వారి విగ్రహం కనిపిస్తుంది. రాయలవారు ఆ విగ్రహాన్ని అత్యంత భక్తి శ్రద్ధలతో ప్రతిష్ఠించి, ఆలయాన్ని నిర్మిస్తాడు.
ప్రతి ఏడాది ఒక చర్మకారుడు ఏక భుక్తం ఉంటూ, బ్రహ్మచర్యాన్ని పాటిస్తూ ఆంజనేయ స్వామికి చెప్పుల జత తయారు చేసి సమర్పిస్తాడు. మర్నాడు వచ్చి చూస్తే అది అరిగిపోయినట్లు, చిరిగిపోయినట్లు కనిపించటం విశేషం. స్వామి ఆ చెప్పులు ధరించి రాత్రి పూట విహారానికి వెళ్ళి వస్తూంటాడని భక్తుల నమ్మకం. స్వామి వారి అనుగ్రహం ప్రతి ఏటా వైశాఖ, శ్రావణ, కార్తీక, మాఘ మాసాలలో శనివారం నాడు అసంఖ్యాకంగా భక్తులు స్వామిని సందర్శించి తమ మనోభీష్టాలను నెరవేర్చుకుంటారు.
ఏటా, నెట్టికంటి ఆంజనేయస్వామి ఆలయంలో వేలాది మంది భక్తులు కాషాయ వస్త్రాలు ధరించి హనుమద్దీక్షలు తీసుకుంటారు. హనుమద్ వ్రతానికి, పూజలకు కూడా ఈ ఆలయం ప్రసిద్ధి. ఇందులో బస చేయడానికి తగినన్ని సత్రాలు, కాటేజీలు అందుబాటులో ఉన్నాయి.
రవాణా సౌకర్యాలు
సమీప విమానాశ్రయం 60 కిమీ దూరంలో ఉన్న బళ్లారిలో ఉంది. గుంతకల్ రైల్వే జంక్షన్ సమీప రైల్వే స్టేషన్. ఈ రైల్వే స్టేషన్ దేశంలోని అన్ని పెద్ద నగరాలతో, పట్టణాలతో అనుసంధానించబడి ఉంది. గుంతకల్ నుండి ప్రభుత్వ బస్సులు, ఆటోల ద్వారా కసాపురం చెరుకోవచ్చు.
ఇతర ప్రదేశాలు
భక్తులు మొదట నెట్టికంటి ఆంజనేయస్వామి వారిని దర్శించుకొన్న తర్వాత, ఆలయానికి దగ్గరలోని గుట్టపై వెలిసిన బాల ఆంజనేయస్వామిని దర్శించుకోవడం ఆనవాయితీ. ప్రధాన ఆలయం నుండి కొద్ది దూరంలో ఒక గుట్టపై ఉన్న కాశీ విశ్వేశ్వర ఆలయాన్ని కూడా భక్తులు దర్శిస్తారు. ఇంకా కసాపురం నుండి తిరుగు ప్రయాణంలో గుంతకల్ వెళ్లే మార్గంలో శనీశ్వరుని ఆలయం, అయ్యప్ప స్వామి ఆలయం కూడా చూడవచ్చు. 14 కిలోమీటర్ల దూరంలోని చిప్పగిరిలో గల శ్రీ భోగేశ్వర స్వామి వారి ఆలయం కూడా దర్శించవచ్చు.కసాపురం నుంచీ మద్దికెరకు పోయే దారిలో 5కిలోమీటర్ల దూరంలో తప్పనిసరిగా దర్శించుకోవలిసిన బుగ్గ రామలింగేశ్వరాలయము కూడా ఒక ముఖ్యమైన దర్శనీయ స్థలము
వెలుపలి లంకెలు
వర్గం:హిందూ దేవాలయాలు
మిడ్జిల్ మండలం
మిడ్జిల్ మండలం, తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం.
ఇది సమీప పట్టణమైన మహబూబ్ నగర్ నుండి 40 కి. మీ. దూరంలో నల్గొండ వెళ్ళు ప్రధాన రహదారిపై జడ్చర్ల, కల్వకుర్తి మధ్యలో ఉంది.ఇది జడ్చర్ల అసెంబ్లీ నియోజకవర్గం పరిధికి చెందిన మండలం.మహబూబ్ నగర్ రెవెన్యూ డివిజనులో కలిగిఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మహబూబ్ నగర్ రెవిన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 16   రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం మిడ్జిల్.
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 165 చ.కి.మీ. కాగా, జనాభా 30,396. జనాభాలో పురుషులు 15,179 కాగా, స్త్రీల సంఖ్య 15,217. మండలంలో 6,960 గృహాలున్నాయి.
2011 భారత జనాభా లెక్కలు ప్రకారం మొత్తం జనాభా 52,352.అంధులో పురుషులు 26,259 కాగా, స్త్రీల సంఖ్య 26,093. అక్షరాస్యత మొత్తం 44,69%, పురుషుల అక్షరాస్యత 58.71%, స్త్రీల అక్షరాస్యత 30.53%
రాబర్ట్స్‌గంజ్ లోక్‌సభ నియోజకవర్గం
రాబర్ట్స్‌గంజ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ఒక మనసు
ఒక మనసు గొట్టిముక్కల వెంకట రామరాజు రచన, దర్శకత్వంలో 2016లో విడుదలైన తెలుగు సినిమా. నాగసౌర్య, నీహారిక కొణిదెల ముఖ్య తారాగణంగా విడుదలైన ఈ సినిమాలో నీహారిక సినీరంగంలో మొదటిసారి ప్రవేశం చేసింది. ఈ సినిమా ప్రపంచ వ్యాప్తంగా 2016 జూన్ 24న విడుదలైంది.
సౌండ్‌ట్రాక్
ఈ సినిమా ఆడియోలో తొమ్మిది ట్రాక్స్ ఉన్నాయి. వీటిని సునీల్ కశ్యప్ కంపోజ్ చేసారు. ఈ సినిమా పాటలను రామజోగయ్య శాస్త్రి, భాస్కరభట్ల రవికుమార్ రచించారు. ఈ సినిమా సంగీతం 2016 మే 8 న ప్రారంభమైనది. ఈ వేడుక మెగా కుటుంబం నుండి నాగేంద్రబాబు, రామచరణ్, వరుణ్ తేజ్, సాయిధరం తేజ్, అల్లు అర్జున్ వంటి అతిధుల సమక్షంలో జరిగింది.
ఈ ఆల్బం ప్రేక్షకుల నుండి మంచి స్పందనలను అందుకుంది.
ఎస్.బి. గిరి
'''ఎస్‌.బి. గిరి''' తెలంగాణ రాష్ట్రానికి చెందిన రాజకీయ నాయకుడు, తెలంగాణ ఉద్యమ కారుడు. ఆయన 1971లో వరంగల్ లోకసభ నియోజకవర్గం నుండి ఎంపీగా గెలిచాడు.
జననం, విద్యాభాస్యం
ఎస్‌.బి. గిరి 23 సెప్టెంబర్ 1921లో తెలంగాణ రాష్ట్రం, సికింద్రాబాద్ లో జన్మించాడు. ఆయన మహబూబ్ కాలేజీ నుండి తన విద్యాభాస్యం పూర్తి చేశాడు.
రాజకీయ జీవితం
ఎస్‌.బి. గిరి 1969లో జరిగిన తెలంగాణ ఉద్యమంలో క్రియాశీలకంగా పాల్గొన్నాడు. ఆయన తెలంగాణ ప్రత్యేక రాష్ట్ర ఏర్పాటు డిమాండ్‌ తో మర్రి చెన్నారెడ్డి ఏర్పాటు చేసిన తెలంగాణ ప్రజా సమితిలో కీలకంగా పని చేశాడు. ఆయనను తెలంగాణ ఉద్యమ సమయంలో పి.డి. (ప్రివెంటివ్‌ డిటెన్షన్‌) చట్టం క్రింద నిర్భంధించారు. తెలంగాణ సమస్యపై ప్రధాని ప్రతిపాదనలను సమగ్రంగా పరిశీలించి తగు చర్యలు సూచించడానికై ప్రజాసమితి 1971 జనవరి 3న పధ్నాలుగు మంది సభ్యులతో ఒక ఉప సంఘాన్ని నియమించింది. ఈ ఉప సంఘంలో మర్రి చెన్నారెడ్డి, వి.బి. రాజు, నూకల రామచంద్రారెడ్డి, ఎస్‌.బి. గిరి, మదన్‌ మోహన్‌, జి. వెంకటస్వామి, జె. ఈశ్వరీ బాయి తదితరులున్నారు. ఎస్‌.బి. గిరి 1971లో జరిగిన పార్లమెంట్ ఎన్నికల్లో తెలంగాణ ప్రజా సమితి అభ్యర్థిగా వరంగల్ లోకసభ నియోజకవర్గం నుండి పోటీ చేసి ఎంపీగా గెలిచాడు.
మూలాలు
వర్గం:తెలంగాణ ఉద్యమకారులు వర్గం:1921 జననాలు
అమిగోస్ క్రియేషన్స్
అమిగోస్ క్రియేషన్స్, తెలుగు సినీ నిర్మాణ సంస్థ. దీనిని 1999లో సినీ దర్శకుడు శేఖర్ కమ్ముల స్థాపించాడు. ఈ సంస్థ కార్యాలయం హైదరాబాదులో ఉంది. ఈ సంస్థ ద్వారా తొలిసారిగా నిర్మించిన డాలర్ డ్రీమ్స్ అనే చిత్రానికి, జాతీయ చలనచిత్ర అవార్డులలో ఉత్తమ తొలి చిత్రంగా ఇందిరా గాంధీ బంగారు పతకం వచ్చింది.
తమ్మారెడ్డి గోపాలకృష్ణమూర్తి
తమ్మారెడ్డి గోపాలకృష్ణమూర్తి (అక్టోబరు 4, 1920 - సెప్టెంబరు 16, 2013) హేతువాది, వామపక్షవాది.
జననం
కృష్ణా జిల్లా ముదినేపల్లి మండలం చినపాలపర్రులో తమ్మారెడ్డి వెంకటాద్రి, సౌభాగ్యమ్య దంపతులకు1920 అక్టోబరు నాలుగో తేదీన జన్మించాడు. 'గోరా' ప్రభావానికి లోనయ్యాడు. మాలపల్లిలో సహ పంక్తి భోజనాలు చేసిన అభ్యుదయవాది. కమ్యూనిస్ట్ పార్టీలో సభ్యుడిగా చేరి 'స్వతంత్ర భారత్' అనే పత్రిక వ్రాతప్రతిని చుట్టుపక్కల గ్రామాల్లో సర్క్యులేట్ చేశారు. సూరపనేని శేషగిరిరావుతో కలసి ట్యుటోరియల్ ప్రారంభించాడు. సినిమాలవైపు ఆకర్షితుడయ్యాడు. 1945లో కృష్ణవేణిని వితంతు వివాహం చేసుకున్నారు. 1950 నవంబరులో మద్రాసుకు మకాం మార్చిన కృష్ణమూర్తి మొదట్లో ట్యూషన్లు చెప్పుకుంటూ కొంత కాలం గడిపారు. కొడవటిగంటి కుటుంబరావు పేరు పెట్టిన 'పీపుల్స్ ఆర్ట్ ప్రొడక్షన్' సంస్థలో తాతినేని ప్రకాశరావు దర్శకత్వంలో తొలిసినిమా పల్లెటూరు తీసాడు. సారథి సంస్థలో చీఫ్ ఎగ్జిక్యూటివ్‌గా, జనరల్ మేనేజర్‌గా ఎన్నో చిత్రాల నిర్మాణానికి కృషి చేశాడు. సారథి నా విశ్వవిద్యాలయం అంటాడు. తెలుగు, తమిళం లలో సుప్రసిద్ధ నటీనటులతో పదమూడు చిత్రాలు తీశాడు. హైదరాబాద్‌లో 'సారథి స్టూడియో' ఏర్పాటుకు కృషి చేశాడు. ఆయనే దానికి తొలి జనరల్ మేనేజరు. 'ఏరువాక సాగారో' పాటకు నర్తించిన వహీదా రెహమాన్‌ను తీసుకొచ్చింది కృష్ణమూర్తే. 1962 లో తానే సొంతంగా సినిమాలు తీయాలనే ఉద్దేశంతో రవీంద్ర ఆర్ట్ పిక్చర్స్ ప్రారంభించాడు. ఆయనకు రవీంద్ర కవి అంటే ప్రాణం. ఆయన సంస్థలన్నీ రవీంద్రతోనే మొదలయ్యాయి. లక్షాధికారి, జమీందారు, బంగారుగాజులు, ధర్మదాత, సిసింద్రీ చిట్టిబాబు, దత్తపుత్రుడు, డాక్టర్ బాబు, అమ్మా నాన్న, లవ్ మ్యారేజ్... ఇలా ఎన్నో చిత్రాలు. జూబ్లీ హిల్స్‌లో ఫిల్మ్‌నగర్ వ్యవస్థాపకుడు. జంట నగరాల్లో ఇరవైమూడు కాలనీలను ఒక గొడుగు క్రిందకు తెచ్చి, ఫెడరేషన్ ఏర్పాటు చేశాడు. తెలుగు భాషా చైతన్య సమితికి గౌరవాధ్యక్షుడు. తెలుగు భాషాభ్యుదయ సమాఖ్యకు సలహాదారు. ప్రజానాట్యమండలి పోషకులు. నంది అవార్డు ల కమిటీలో సభ్యుడు, ఛైర్మన్ అయ్యాడు. చిత్ర పరిశ్రమాభివృద్ధి సంస్థ సభ్యుడు. వృద్ధాప్యంలో ఎవరికీ భారం కాకూడనే అభిప్రాయంతో కన్నుమూసే వరకు వృద్ధాశ్రమంలో కాలం గడిపారు. చండ్ర రాజేశ్వరరావు ఫౌండేషన్ సభ్యుడు. ఆ సంస్థ నడిపే వృద్ధాశ్రమంలోనూ సేవ చేస్తున్నాడు. 'సినిమా ఒక మజిలీ... సమసమాజం నా అంతిమ లక్ష్యం' అంటారు. ఇతడు2007 లో "రఘుపతి వెంకయ్య అవార్డు"ను పొందినాడు.
ప్రముఖ దర్శకుడు, నిర్మాత తమ్మారెడ్డి భరద్వాజ ఈయన కుమారుడు.
కుటుంబ నేపథ్యం
వారి నాన్న పేరు తమ్మారెడ్డి వెంకటాద్రి, అమ్మ పేరు సౌభాగ్యమ్మ. వారికి ముగ్గురు సోదరులు. ఇద్దరు సోదరీమణులు. సోదరుల పేర్లు సత్యనారాయణ, రఘురామయ్య, వెంకటేశ్వరరావు, ఇద్దరు సోదరీమణులలో ఒకరిని పొట్లూరి హనుమంతరావుకు మరొకరిని పొట్లూరి వెంకట సుబ్బయ్యకు యిచ్చి వివాహం చేశారు.
విద్య
వారి ఊరిలో అప్పుడు కేవలం పాతిక ఇళ్ళుండేవి. ఊరికి దూరంగా మాలపల్లి ఉండేది. వారి ప్రాథమిక విద్య నాలుగో తరగతి వరకు వారి ఊళ్ళోనే జరిగింది. వారి బడిలో చరచూరి వెంకట బ్రహ్మం అనే టీచరు ఉండే వారు. ఆయన చాలా ఆసక్తిగా పాఠాలు చెప్పేవాడు. చదువు విషయంలో వారు ఎప్పుడూ ముందుండే వారు.
రహస్య జీవితం
1946లో నిర్భంధ విధానం వచ్చింది. అప్పుడు రెండు సంవత్సరాలు వానపాముల గ్రామంలో వారి కుటుంబాన్ని ఉంచి వారు రహస్య జీవితానికి వెళ్ళారు.
బయటి లింకులు
వర్గం:తెలుగు సినిమా నిర్మాతలు వర్గం:1920 జననాలు వర్గం:కృష్ణా జిల్లా సినిమా నిర్మాతలు వర్గం:ప్రజానాట్యమండలి కళాకారులు వర్గం:కృష్ణా జిల్లా హేతువాదులు
ఆస్తికవాదం
ఏకేశ్వరవాదం
ఏకేశ్వరవాదం పరమేశ్వరుడు ఒకడే అనే ప్రగాఢ విశ్వాసం. ప్రాచీన లేదా సనాతన ఏకేశ్వరవాద ధర్మాలకు ఉదాహరణలు, సనాతన ధర్మం, జొరాష్ట్రియన్ మతము, ఇబ్రాహీం మతము.
బహుఈశ్వరవాదం
బహుఈశ్వరవాదం పరమేశ్వడు ఒక్కడు గాదు, అనేకులు అనే విశ్వాసం. ఇంకనూ పరమేశ్వరుడు ఒక్కడే, అతడి రూపాలు అనేకం అనే విశ్వాసంతో, పరమేశ్వరుణ్ణి అనేక రూపాల్లో ఆరాధించడం. ఆచరణలో బహుఈశ్వరవాదం, అనేక దేవతలను ఆరాధించడమేగాదు, అనేకానేక నిర్దిష్ట విషయాలకు అనేక నిర్దిష్ట దేవతలున్నారనే విశ్వాసం. ఈ బహు-ఈశ్వరవాదంలోనూ "కఠిన బహుఈశ్వరవాదం", "మృదు బహుఈశ్వరవాదం" అనే రెండు వర్గాలున్నవి. బహుఈశ్వరవాదం, వైయుక్తిక ఈశ్వరులను భక్తి ప్రవృత్తులతో కొలిచే విధానంపై కొన్ని వర్గాలుగా విభజింపబడింది.
మూలాలు
వర్గం:ఆస్తికవాదం
జెఫ్రీ ఎస్. నాత్
జెఫ్రీ ఎస్. నాత్ (Geoffrey S. Knauth)  ఒక సాఫ్ట్ వేర్ ఇంజనీర్, ప్రస్తుతం 2020 ఆగస్టు నుండి ఫ్రీ సాఫ్ట్ వేర్ ఫౌండేషన్ కు అధ్యక్షుడిగా పనిచేస్తున్నాడు.
FSF కార్యకలాపాలు
1998లో ఫ్రీ సాఫ్ట్ వేర్ ఫౌండేషన్ (ఎఫ్ ఎస్ ఎఫ్) బోర్డ్ ఆఫ్ డైరెక్టర్స్ లో కోశాధికారిగా జెఫ్రీ నాత్ చేరారు. ఆయన గ్నూ ఆబ్జెక్టివ్-సి ప్రాజెక్టుకు సహ వ్యవస్థాపకుడు కూడా. 2020 ఆగస్టు 5న, 1985 నుండి దాని వ్యవస్థాపక అధ్యక్షుడిగా ఉన్న రిచర్డ్ స్టాల్మన్ రాజీనామా చేసిన 11 నెలల తరువాత, FSF అధ్యక్షుడిగా నాత్ ఎన్నికయ్యాడు.,.
విద్యా నేపథ్యం
జెఫ్రీ నాత్ 1983లో అర్థశాస్త్రంలో హార్వర్డ్ విశ్వవిద్యాలయం నుండి ఆర్టియమ్ బకలారియస్ (A.B. లేదా బ్యాచిలర్ ఆఫ్ ఆర్ట్స్) లో పట్టాను పొందాడు. అక్కడ స్లావిక్ భాషలపై, సాహిత్యాల మీద కూడా అనేక కోర్సులు చేశాడు. తరువాత 1980లు, 2000ల చివరలో హార్వర్డ్
నార్థ్‌ఈస్ట్రన్ విశ్వవిద్యాలయంలో కూడా అదనపు కంప్యూటర్ సైన్స్, భాషా కోర్సులను కూడా తీసుకున్నాడు. 2006-2010 లో లైకమింగ్ కళాశాలలో కంప్యూటర్ సైన్స్ ఇన్ స్ట్రక్టర్ గా పనిచేశాడు.
ఉద్యోగానుభవం
నాత్ వివిధ కంపెనీల్లో ప్రోగ్రామర్, సీనియర్ అసోసియేట్, సిస్టమ్స్ ఇంజినీర్, సిస్టమ్స్ ఎనలిస్ట్ తో సహా వివిధ పాత్రల్లో ఉద్యోగం చేశారు. క్నౌత్ ప్రస్తుతం AccuWeather Inc. అనే కంపెనీలో మార్చి 2014 నుంచి సీనియర్ సాఫ్ట్ వేర్ డెవలపర్ గా పనిచేస్తున్నాడు.
వ్యక్తిగత జీవితం
ఆంగ్లం, రష్యన్ ఫ్రెంచ్ భాషల్లో జర్మన్  నాత్  అనర్గళంగా మాట్లాడతాడు చైనీస్ భాషపై కొంత పరిజ్ఞానం కలిగిఉన్నాడు. అతను పైలట్ గా కూడా పనిచేశాడు ఇంకా రోయింగ్ వివిధ ఇతర కార్యకలాపాలతో నిమగ్నం అయ్యారు..
వర్గం:జీవిస్తున్న ప్రజలు వర్గం:Category:ఉచిత సాఫ్ట్ వేర్ ప్రోగ్రామర్లు వర్గం:Category:గ్నూ ప్రజలు వర్గం:Category:ఉచిత ఆపరేటింగు సిస్టములు వర్గం:Category:హార్వర్డ్ విశ్వవిద్యాలయ పూర్వ విద్యార్థులు వర్గం:Category:లైకమింగ్ కాలేజీ అధ్యాపకుడు
పల్లెటూరి (అయోమయ నివృత్తి)
"పల్లెటూరి:" అనే పూర్వలగ్నంగా అనేక వ్యాసాలున్నాయి.
భారతీయ శిక్షాస్మృతి - సెక్షన్లు 511
బయటి లింకులు
వర్గం:భారతీయ న్యాయవ్యవస్థ వర్గం:భారతదేశపు చట్టాలు వర్గం:భారతీయ శిక్షాస్మృతి
పొన్న (సిరికొండ)
గణాంక వివరాలు
2011 భారత జనగణన గణాంకాల ప్రకారం ఈ గ్రామం 390 ఇళ్లతో, 1707 జనాభాతో 819 హెక్టార్లలో విస్తరించి ఉంది. గ్రామంలో మగవారి సంఖ్య 871, ఆడవారి సంఖ్య 836. షెడ్యూల్డ్ కులాల సంఖ్య 321 కాగా షెడ్యూల్డ్ తెగల సంఖ్య 432. గ్రామం యొక్క జనగణన లొకేషన్ కోడ్ 569603 .పిన్ కోడ్: 504307.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి ఇచ్చోడలో ఉందిసమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ఇచ్చోడలోను, ఇంజనీరింగ్ కళాశాల ఆదిలాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఆదిలాబాద్లో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఆదిలాబాద్లో ఉన్నాయి.
ప్రభుత్వ వైద్య సౌకర్యం
పొన్నలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పొన్నలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. పబ్లిక్ ఫోన్ ఆఫీసు ఉంది. లాండ్ లైన్ టెలిఫోన్, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పొన్నలో భూ వినియోగం కింది విధంగా ఉంది:
నీటిపారుదల సౌకర్యాలు
పొన్నలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పొన్నలో ఈ కింది వస్తువులు ఉత్పత్తి అవుతున్నాయి.
అంతర్జాతీయ తెలుగు సంబరాలు - 2022
సౌకర్యాలు
దేశ విదేశాలనుంచి సంబరాల్లో పాల్గొనేందుకు వచ్చే వారికి ఎలాంటి ప్రవేశ రుసుం లేదు, దూర ప్రాంతాల నుంచి వచ్చే వారికి ఉచిత వసతి, రవాణా, భోజన సదుపాయం.
మూలాలు
వర్గం:ఉత్సవాలు
తెలంగాణ రాష్ట్ర ఆవిర్భావ పురస్కారాలు - 2016
తెలంగాణ రాష్ట్ర అవతరణ సందర్భంగా తెలంగాణ ప్రభుత్వం ప్రతి సంవత్సరం జూన్ 2న తెలంగాణ అవతరణ దినోత్సవం నిర్వహిస్తుంది. అందులో భాగంగా తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ రాష్ట్రంలో మండల స్థాయినుంచి రాష్ట్రస్థాయి వరకు వివిధ రంగాల్లో కృషి చేసినవారికి తెలంగాణ రాష్ట్ర ఆవిర్భావ పురస్కారాలు పేరిట పురస్కారాలను అందించడం జరుగుతుంది.
2016లో రాష్ట్ర స్థాయిలో వివిధ విభాగాల్లో 62మందికి ఆవార్డు కింద ఒక్కొక్కరికి లక్షా నూటా పదహారు రూపాయలతో జిల్లా స్థాయి, రాష్ట్ర స్థాయి ప్రముఖులను తెలంగాణ ప్రభుత్వం సత్కరించింది. ఈ అవార్డులకు ప్రముఖులను ఎంపిక చేసేందుకు ప్రభుత్వం ఒక కమిటీని ఏర్పాటు చేసింది. రాష్ట్ర సాంస్కృతిక, పర్యాటకశాఖ మాజీ మంత్రి అజ్మీరా చందులాల్ అధ్యక్షతన 11 మంది సభ్యులతో ఈ కమిటీని ఏర్పాటు చేశారు.
రాష్ట్ర అవతరణ దినోత్సవం సందర్భంగా 2016, జూన్‌ 2న హెచ్.ఐ.సి.సి.లో ముఖ్యమంత్రి కల్వకుంట్ల చంద్రశేఖరరావు చేతులమీదుగా జ్ఞాపిక, లక్షా 116 రూపాయల నగదు, నగదు, శాలువా, ప్రశంసాపత్రం, జ్ఞాపికలతో సత్కరించాడు.
యంగ్ ఇండియా
యంగ్ ఇండియా ఒక వార పత్రిక. దీనిని ఇంగ్లీషులో 1919 నుండి 1932 వరకు మోహన్ దాస్ కరంచంద్ గాంధీ ప్రచురించాడు. ఈ పత్రికలో గాంధీజీ స్పూర్తినిచ్చే అనేక సుభాషితాలు రాశారు. అతను తన ఏకైక సిద్ధాంతాన్ని వ్యాప్తి చేయడానికి, ఉద్యమాల నిర్వహణలో అహింసా మార్గం యొక్క ఉపయోగాలను తెలిపేందుకు, బ్రిటన్ నుండి భారతదేశం తుది స్వాతంత్ర్యం కోసం ప్రణాళికలా పాఠకులను పురికొల్పుటకు యంగ్ ఇండియాను ఉపయోగించారు.
మహాత్మా గాంధీ వృత్తి రీత్యా న్యాయవాది అయినా సమాజసేవకు మొగ్గు చూపాడు. సమాజ సేవకుడిగా, రాజకీయ కార్యకర్తగా తన భావాలను ప్రజలకు చేరవేయడానికి పత్రికల ప్రాధాన్యతను గుర్తించాడు. పత్రిక ప్రారంభించినప్పటి నుంచి 1922 లో తాను జైలుకు వెళ్ళేవరకు వందలకొద్దీ వ్యాసాలు రాశాడు. ప్రెస్సులు మూత పడిగా ప్రతులను చేతిరాతతో కాపీ చేయమని ఆయన పత్రికా కార్మికులను ప్రోత్ర్సహించాడు.
మూలాలు
వర్గం:పత్రికలు వర్గం:1919 స్థాపితాలు
చక్ర (2021 సినిమా)
చక్ర 2021లో విడుదలైన తెలుగు సినిమా. విశాల్‌ ఫిల్మ్‌ ఫ్యాక్టరీ బ్యానర్పై విశాల్ నిర్మించిన ఈ చిత్రానికి ఎం.ఎస్‌. ఆనందన్‌ దర్శకత్వం వహించాడు. ఈ సినిమాలో విశాల్, శ్రద్ధా శ్రీనాథ్, రెజీనా కసండ్రా ప్రధాన పాత్రల్లో నటించగా, ఈ చిత్రం 19 ఫిబ్రవరి 2021లో విడుదలైంది.
సీత్ల
సీత్ల అమ్మ లంబాడీ గిరిజన ప్రజల దేవత. పశు సంపద కోసం, పశువుల ఆరోగ్యం కోసం తండా సౌభాగ్యం కోసం సీత్ల భవాని పూజ చేయడం లంబాడీల ఆనవాయితీ. కలరా వంటి మహమ్మారులు ప్రబలకుండా కాపాడుతుందని బంజారాల నమ్మకం.
లంబాడీ సంస్కృతిలో సీత్ల అమ్మ
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.
తండాలో ఉన్న పశువులు, గొర్లు, మేకలు, కోళ్లు, పశుసంపద పెరగాలని, దూళ్ళకు పాలు సరిపోను ఉండాలని గడ్డి బాగా దొరకాలని క్రూర మృగాల బారిన పడకుండా ఉండాలని అటవీ సంపద తరగకూడదని, సీత్ల తల్లికి మొక్కులు తీర్చుకుంటారు.
సీత్ల భవానీ పండుగ
సీత్ల భవాని పండుగ ప్రపంచం మొత్తంలో నివసిస్తున్న లంబాడీలు వారి సంస్కృతి సాంప్రదాయాలకు ప్రతీకగా నిలిచే పండుగ. ఇటువంటి పండుగ తెలుగు పండుగల్లో లేదు. ఈ పండుగ బంజారా ఔన్నత్యాన్ని చాటుతుంది. ఈ పండుగ పంటపొలాలు సాగుచేసే ప్రారంభంలో ప్రారంభమవుతుంది. దీనిని ఆషాఢ మాసంలో ఒక మంగళవారం జరుపుతారు. ఇది ప్రతీ సంవత్సర మంగళవారం నాడే జరపడం ఆనవాయితే. ఇది లంబాడీల పండుగలలో మొదటిది.
ఈ పండగలో భాగంగా తండాల సరిహద్దుల్లోని పొలిమేర, కూడలి వద్ద సీత్ల భవానిని ప్రతిష్టిస్తారు. పురుషులంతా డప్పు వాయిద్యాలు వాయిస్తూ కోళ్లు, మేకలతో, మహిళలు, యువతులు బోనాలు ఎత్తుకుని నృత్యాలు చేసుకుంటూ అమ్మవారిని ప్రతిష్టించిన ప్రదేశానికి వెళ్తారు.. ఈ క్రమంలో అందరు కలిసి పాటలు పాడుతారు. సీత్ల భవాని దగ్గరకు వెళ్లి ప్రత్యేక పూజలు చేస్తారు. అమ్మవారికి నైవేద్యంగా గుగ్గిళ్లు, లాప్సి పాయసం సమర్పిస్తారు. కోళ్లు మేకలను బలి ఇచ్చి వాటి పైనుంచి పశువులను దాటిస్తారు. అలా చేయడం వల్ల పిల్లలు ఆరోగ్యంగా ఉండాలని, పాడి పంటలు బాగా పండుతాయని బంజారా నమ్మకం. దేవతను పూజించే క్రమంలో పెద్ద మనిషిని పూజారిగా ఉంచి అతని చేతుల మీదగా కార్యక్రమం నిర్వహిస్తారు. ఎక్కువ పశు సంపద వృద్ధి చెందాలనీ, తండా ప్రజలందరినీ దేవత సల్లగా ఉండేలా దీవించాలనీ, పశువులకు ఎటువంటి రోగాలు రాకూడదనీ, ఎలాంటి దుష్టశక్తులు రాకుండా ఉండాలనీ తండావాసులు వారి పశువులను ఒకేచోట చేర్చి అందరూ కలిసి భవాని దేవతను పూజిస్తారు. తండాలో ఉన్న పశువులు, గొర్లు, మేకలు, కోళ్లు, పశుసంపద పెరగాలనీ, దూడలకు పాలు సరిపోను ఉండాలనీ, గడ్డి బాగా దొరకాలనీ, క్రూర మృగాల బారిన పడకుండా ఉండాలనీ, అటవీ సంపద తరగకూడదని మొక్కులు తీర్చుకుంటారు.
మూలాలు
వర్గం:దేవతలు
మంత్రల్
మంత్రల్ అమ్మ లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.
లంబాడీ సంస్కృతిలో మంత్రల్ అమ్మ
ఇతర ఊర్లలో ఉండే రోగాలు, కష్టాలు, జబ్బులు, గత్తెరలాంటివి తండాల పొలిమేర వరకు రాకూడదని శుభ్రం చేసుకుంటూ మంత్రల్ దేవతను పూజిస్తారు.
మూలాలు
వర్గం:లంబాడీల దేవతలు
ఊకల్ (రాయపర్తి)
ఊకల్, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 7 కి. మీ. దూరం లోను, సమీప పట్టణమైన వరంగల్ నుండి 42 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.
గణాంకాలు
2011 భారత జనగణన గణాంకాల ప్రకారం ఈ గ్రామం 673 ఇళ్లతో, 2511 జనాభాతో 1147 హెక్టార్లలో విస్తరించి ఉంది. గ్రామంలో మగవారి సంఖ్య 1275, ఆడవారి సంఖ్య 1236. షెడ్యూల్డ్ కులాల సంఖ్య 452 కాగా షెడ్యూల్డ్ తెగల సంఖ్య 517. గ్రామం యొక్క జనగణన లొకేషన్ కోడ్ 578302. ఎస్ టీ డి కోడ్ : 08711. పిన్ కోడ్: 506314.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల తొర్రూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఊకల్ (పి.ఆర్)లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఊకల్ (పి.ఆర్)లో భూ వినియోగం కింది విధంగా ఉంది:
నీటిపారుదల సౌకర్యాలు
ఊకల్ (పి.ఆర్)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఊకల్ (పి.ఆర్)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మొక్కజొన్న
చేతివృత్తులవారి ఉత్పత్తులు
లోహ వస్తువులు, చెక్క వస్తువులు
కోడి
కోడి లేదా కుక్కుటము ఒక రకమైన పక్షులు. వీటిలో మగ కోడిని 'కోడిపుంజు', ఆడ కోడిని 'కోడిపెట్ట' అని వ్యవహరిస్తారు. కోళ్ళల్లో అనేక రకాల జాతులు ఉన్నాయి. అవి
కోడిపెట్టలు విశేషాలు
thumb|right|కోడి పెట్ట దాని పిల్లలు, కరీంనగర్లో తీసిన చిత్రం
ఉపయోగాలు
కోడి గుడ్లు|కుడి|thumbnail|250px
కోడి ముందా? గుడ్డు ముందా?
కోడి గుడ్డు ఏర్పడడంలో ఓవోస్లిడీడిన్ 17 (ఓసీ- 17) అనే ప్రొటీన్ గుడ్డు పెంకులో మాత్రమే కనిపిస్తుంది. కోడి దేహంలో కాల్షియం కార్బొనేట్ తయారవుతుంది.కోడిలోనే ఉత్పత్తి అయ్యే ఓసీ- 17 ప్రొటీన్ కాల్షియం కార్బొనేట్‌లోని సూక్ష్మ కణాల మధ్య రసాయన లంకె (క్లాంప్)లా ఏర్పడి వాటిని పట్టి ఉంచి, అవి కాల్షైట్ స్ఫటికాలుగా మారడానికి దోహదపడుతుంది. ఆ స్ఫటికాలకు కేంద్రకంగా మారి అవి తమంతతాముగా పెరగడానికి కూడా ప్రొటీన్ దోహదపడుతుంది. అవి ఒకసారి పెరగడం పూర్తయిన తరువాత ప్రొటీన్ అదృశ్యమవుతుంది. 24 గంటల్లోపే మరో గుడ్డును తయారు చేసే పనిలో పడుతుంది. 'గుడ్డు ఏర్పడటానికి అత్యంత కీలకమైన ఈ ప్రొటీన్ కోడిలోనే ఉంటుంది తప్ప, గుడ్డులో కనిపించదు' .గుడ్డు ఏర్పడాలంటే ఈ ప్రొటీన్ ఉండాలి. అంటే గుడ్డుకన్నా ముందు ఈ ప్రొటీన్ ఉత్పత్తి జరిగింది కాబట్టి ప్రొటీన్ ఉత్పత్తి జరగాలంటే కోడి ఉండాలి కనుక, గుడ్డు కన్నా కోడే ముందు పుట్టిందట.
కుక్కుట శాస్త్రం
కుక్కుట శాస్త్రము అనగా పందెం కోడిపుంజుల గురించి వ్రాయబడిన పంచాంగము. పశ్చిమ గోదావరి, తూర్పు గోదావరి జిల్లాలలో ఈ శాస్త్రాన్ని సంక్రాతి పండుగ సమయాల్లో కోడి పందెములు వేసేటప్పుడు చదువుతారు. కోడి పుంజుల సంరక్షణ,కోడి పుంజుల వర్గీకరణ, ఏ సమయాల్లో కోడి పందెము వేయాలి, కోడి జన్మ నక్షత్రము, కోడి జాతకము మొదలుగు విషయాలు ఈ శాస్త్రములో ఉండును. కుక్కుట శాస్త్రము గురించి ఈ క్రింది లింకుపై క్లిక్ చేయండి.
చిత్రమాలిక
వర్గం:పెంపుడు జంతువులు వర్గం:ఎగరని పక్షులు
గొట్టిముక్కల వెంకట రామరాజు
గొట్టిముక్కల వెంకట రామరాజు తెలుగు సినిమా రచయిత, దర్శకుడు. ఆయన ఆంధ్రప్రదేశ్ రాష్ట్రంలోని పశ్చిమగోదావరి జిల్లాకు చెందిన భీమవరం పట్టణానికి చెందినవాడు. రామరాజు తన జీవితంలో అనేక వృత్తులను చేపట్టారు చివరికి సినిమా పరిశ్రమలో స్థిరపడ్డాడు. ఆయమ మొదటి సినిమా మల్లెలతీరంలో సిరిమల్లెపువ్వు. ఆ సినిమాలో క్రాంతి, శ్రీదివ్య నటించి ప్రముఖ దర్శకులైన శేఖర్ కమ్ముల, వి.వి.వినాయక్, హరీష్ శంకర్ ల నుండి విమర్శనాత్మక ప్రశంసలు అందుకున్నారు. ఆయన రెండవ చిత్రం ఒక మనసు శృంగార నాటక చిత్రం. అందులో నీహారిక కొణిదెల, నాగ సౌర్య నటించారు. ఇది జూన్ 2016లో విడుదలైంది.
వృత్తి
ఆయన గ్రాడ్యుయేషన్ పూర్తి చేసిన పిదప సివిల్ సర్వీసు పరీక్షలకు కొరకు ప్రిపేర్ అయి ఇంటర్వ్యూకి కూడా హాజరైనారు. డా. ఎస్.రావు గారు ఆయనకు అధికారస్వామ్య పరిపాలన నిర్వహించలేరని కనుక యితర రంగాలను వెదుక్కోవలసినదిగా సలహానిచ్చారు. సినిమా దర్శకుడైన రాం గోపాల్ వర్మ ఆయనకు బంధువు అయినందున ఆయన రాంగోపాల్ వర్మ వద్ద దర్శక విభాగంలో చేరాడు. ఆయన దెయ్యం సినిమా కోసం పనిచేసాడు. రాంగగోపాల్ వర్మ సలహా మేరకు ఆయన క్రియేటివ్ స్క్రిప్ట్ రచనలపై దృష్టి సారించాడు. తరువాత ఆయన ఇన్ఫర్మేషన్ టెక్నాలజీ రంగంలో ఒరాకిల్ డాటా బేస్ పై కొంతకాలం పాటు పనిచేసాడు. తరువాత ఆయన సినిమా రంగంలోనికి తిరిగి ప్రవేశించి ఈశ్వర్ నివాస్ చిత్ర బృందంలో చేరాడు. ఆ చిత్రంలో పనిచేస్తున్నప్పుడు ఆయన అనురాగ్ కశ్యప్ తో పరిచయమయ్యాడు. తరువాత అనురాగ్ కశ్యప్ యొక్క బ్లాక్ ప్రైడే, పంచ్ చిత్రాలకు పనిచేశాడు. బాలీవుడ్ రంగంలో అనుభవంతో హైదరాబాదు వచ్చి స్వంత ఆలోచనలు ప్రారంభించారు. అనుగాగ్ కశ్యప్ ప్రేరణతో ఆయన మల్లెల తీరంలో సిరెమల్లె పువ్వు చిత్రాన్ని తీసారు.
హింగ్ల
హింగ్ల లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.
లంబాడీ సంస్కృతిలో హింగ్ల దేవత
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.
పుట్టే ప్రతి పిల్లతో పాటు తల్లి తండా ఆరోగ్యంగా ఉండాలని పుట్టిన ప్రతి వారు అన్ని విధాల దృఢంగా ఉండాలని తిండి, అలవాట్లు మెరుగుపర్చుకొని బిడ్డను కాపాడాలని హింగ్ల దేవతను మొక్కుకుంటారు.
మూలాలు
వర్గం:లంబాడీల దేవతలు
గిన్నికోడి
గిన్నికోడి (ఆంగ్లం Guineafowl) ఒక రకమైన పక్షి జాతికి చెందినది. మామూలు కోళ్ల వలెనే వీటిని కూడ రైతులు తమ ఇళ్ల వద్ద పెంచుకుంటారు. ఇవి కూడ గ్రుడ్లు పెట్టి పిల్లలను పొదుగుతాయి. కాని అన్ని కోళ్ల కన్నా ఇవి కొంచె ప్రత్యేకంగా వుంటాయి. అన్ని కోళ్ల లాగ వీనిని గూళ్లలోను, గంపల కింద పెట్టరు. ఇవి ఇళ్ల దగ్గర ఉన్న చెట్ల కొమ్మల మీద రాత్రులందు నివిసిస్తాయి. వీటి అరుపు నెమలి అరుపు లాగ వుంటుంది. ఇవి వున్న ఇంటి యందు పాములు రావు. వీటిని సీటి కోళ్లు లేదా సీమ కోళ్లు అని కూడా అంటారు. వర్గం:పక్షులు
కర్రి రామారెడ్డి
కర్రి రామారెడ్డి ప్రముఖ మానసిక వైద్యనిపుణులు. ఈయన వైద్యునిగా ఒక లక్షా 42వేల మంది మానసిక రోగులకు చికిత్స అందించారు. వైద్య వృత్తిలో బిజీగా ఉంటూ విభిన్న డిగ్రీలు సాధించి ప్రపంచంలోనే అరుదైన రికార్డు సృష్టించారు. లిమ్కాబుక్ ఆఫ్ రికార్డ్స్ లో చోటు సంపాదించారు. వందల డిగ్రీలు సాధించినవాళ్ళు ఎందరో ఉన్నారు. అత్యున్నత చదువులతో ఉన్నత శిఖరాలకు వెళ్ళినవాళ్ళూ ఉన్నారు. కానీ విభిన్న వృత్తులకు సంబంధించిన కోర్సులను అవలీలగా పూర్తిచేస్తూ, పైగా డిస్టింక్షన్, ఫస్ట్ క్లాస్ లలో పాసవుతూ, అధ్యయనంకోసం నిరంతర విదార్ధిగా కొనసాగుతున్నవాళ్ళు చాలా అరుదు. కర్రి రామారెడ్డి వారిలో ఒకరు. 33 డిగ్రీలు సాధించారాయన. ఆధ్యాత్మిక, సేవా రంగాల్లో కూడా తనదైన ముద్రవేశారు. ప్రతిష్ఠాత్మక డాక్టర్ బి.సి.రాయ్ జాతీయ పురస్కారాన్ని రాష్ట్రపతి శ్రీ ప్రణబ్ ముఖర్జీ గారి ద్వారా అందుకున్నారు..
నయీం డైరీస్
కథ
నయీం (వశిష్ట సింహా) ఆవేశపరుడైన వ్యక్తి. తన అక్క (యజ్ఞశెట్టి) అంటే చాలా ఇష్టం. విప్లవానికి ఆకర్షితుడైన నయీం నక్సల్స్ ఉద్యమంలో చేరుతాడు. నయీం సోదరిపై పోలీసులు పెడుతున్న ఒత్తిడి, తమ్ముడి హత్యతో నక్సలైట్ల ఏరివేతలో పోలీసులకు సహకరించేందుకు నయీం ఒప్పుకుంటాడు. నక్సలైట్ ఉద్యమలకు ఎలా సారథ్యం వహించాడు. పోలీసు, రాజకీయ వ్యవస్థలు, కుటుంబ ప్రేమ అతన్ని ఎలా క్రూరమైన నేరస్తుడిగా మార్చాయి అనేదే మిగతా సినిమా కథ.
కర్రి రామారెడ్డి
జననం -విద్యాభ్యాసం
ఆయన కర్రి వెంకటరెడ్డి అలియాస్ పెద్దకాపు, మంగాయమ్మ దంపతులకు 1954 అక్టోబర్ 19 తూర్పుగోదావరి జిల్లా అనపర్తిలో జన్మించారు. (అధికారికంగా 1.8.1952 పుట్టినతేదీగా నమోదయ్యింది.) ఆయన సోదరుడు కర్రి బాపిరెడ్డి, సోదరి ఎన్.సీతలతో పాటు ఆయన అనపర్తిలోనే ప్రాథమిక విద్య పూర్తిచేసారు. చిన్ననాటి నుంచే అనపర్తిలోని గంగిరెడ్డి గ్రంథాలయానికి వెళ్ళడం, అక్కడ పుస్తకాలు చదవడం అలవరచుకున్న డాక్టర్ రామారెడ్డి చదువులో బాగా రాణిస్తున్న కారణంగా ఏడున్నర సంవత్సరాల వయస్సులోనే ఫస్ట్ ఫారం పరీక్షకట్టి, ఆరవతరగతిలో జాయిన్ అయ్యారు.. ఇక కాకినాడ రంగరాయ మెడికల్ కాలేజీ (ఆంధ్ర యూనివర్సిటీ) నుంచి ఎం.బి.బి.ఎస్. 64.2% మార్కులతో యూనివర్సిటీ టాపర్ గా ఉత్తీర్ణులయ్యారు.. డాక్టర్ పేరి శాస్త్రి ప్రైజ్ (సోషల్ అండ్ ప్రివెంటివ్ మెడిసిన్) పొందారు. అలాగే శ్రీమతి బుర్రా బాపనమ్మ గోల్డ్ మెడల్ (గైనికాలజీ అండ్ మిడ్‌వైఫరీ) అందుకున్నారు.డాక్టర్ ఎస్వీ రమణయ్య ప్రైజ్ (మిడ్‌వైఫరీ), డిస్టింక్షన్ ఇన్ ఫార్మకాలజీ కూడా పొందారు. ఆతర్వాత ఎం.డి.సైకలాజికల్ మెడిసిన్ ప్రపంచ ప్రసిద్ధి గాంచిన జాతీయ మానసిక నర విజ్ఞాన సంస్థ, నిమ్ హాన్స్ లో అభ్యసించారు.
నయీం డైరీస్
మూలాలు
వర్గం:2021 తెలుగు సినిమాలు
కర్రి రామారెడ్డి
అదనపు డిగ్రీలపై దృష్టి
ఓపక్క ప్రాక్టీసు చేస్తూనే మరోపక్క వివిధ రంగాలలో అడుగుపెట్టిన కర్రి రామారెడ్డి కేవలం వైద్య వృత్తికి సంబంధించిన కొర్సులే కాకుండా మిగిలిన కోర్సులపై దృష్టి సారించారు. ఇందిరాగాంధీ నేషనల్ ఓపెన్ యూనివర్సిటీ నుంచి ఎం.బి.ఏ. (67%) పూర్తిచేశారు. మద్రాస్ యూనివర్సిటీ నుంచి ఎం.సి.ఏ. 76.3% మార్కులతో ఉత్తీర్ణులయ్యారు. అలాహాబాద్ అగ్రికల్చరల్ ఇనిస్టిట్యూట్-డీమ్డ్ యూనివర్సిటీ నుంచి కంప్యూటర్ సైన్స్ అండ్ ఇంజనీరింగ్‌లో 81.9% మార్కులతో ఎం.టెక్. చేసారు. త్రిపుర ఇక్ఫాయ్ యూనివర్సిటీ నుంచి మాస్టర్ అఫ్ జర్నలిజం (70.25%) పాసయ్యారు. మదురై కామరాజ్ యూనివర్సిటీ నుంచి ఎం.ఏ. (పొలిటికల్ సైన్స్ ), నాగార్జున యూనివర్సిటీ నుంచి ఎం.ఏ. (ఇంగ్లీష్ లిటరేచర్) పాసయ్యారు. చిత్తూరు బిహేవియర్ అండ్ మానెజ్మెంట్ సైన్సెస్ నుంచి మాస్టర్ అఫ్ సైన్స్ (సైకోథెరపీ అండ్ కౌన్సిలింగ్) పాసయ్యారు. ఆంధ్ర యూనివర్సిటీ శ్రీ జి.ఎస్.కె.ఎం. లా కాలేజీ నుంచి ఎల్.ఎల్.బి. పాసయ్యారు. బెస్ట్ అవుట్‌గోయింగ్ స్టూడెంటుగా 24 మెడల్స్, సబ్జెక్ట్ ప్రైజెస్ సంపాయించారు. ఐదు ఎల్.ఎల్.ఎం.డిగ్రీలు సాధించారు. ఆచార్య నాగార్జున యూనివర్సిటీ నుంచి ఎల్.ఎల్.ఎం (టోర్ట్స్ అండ్ క్రైమ్స్ ) ; ఎల్.ఎల్.ఎం (కానిస్టి ట్యూషనల్ అండ్ అడ్మినిస్ట్రేటివ్ లా) ఎల్.ఎల్.ఎం. (లేబర్ లాస్) ; ఎల్.ఎల్.ఎం (కార్పొరేట్ అండ్ సెక్యూరిటీస్ లా) ; డెహ్రాడూన్ ఇక్ఫాయ్ యూనివర్సిటీ నుంచి ఎల్.ఎల్.ఎం (సైబర్ లా అండ్ ఇంటెలెక్టుల్ ప్రాపర్టీ రైట్స్) ఉత్తీర్ణులయ్యారు. దామోదరం సంజీవయ్య జాతీయ న్యాయ విశ్వవిద్యాలయం నుండి న్యాయశాస్త్రంలో పీహెచ్‌డీ సాధించారు.
బీ.యిడి. కాలేజి ఫస్ట్ గోల్డ్‌మెడల్ తో పాసయ్యారు. ఆంధ్ర యూనివర్సిటీ బెన్నయ క్రిస్టియన్ కాలేజీ ఆఫ్ ఎడ్యుకేషన్ నుంచి ఎం.ఈడీ. (84% మార్కులు) చేసారు. పాఠశాల విద్యార్ధులలో ప్రవర్తనాలోపాలపై పరిశోధన జరిపి భారతియార్ విశ్వవిద్యాలయం నుండి పీహేచ్‌డీ సంపాదించారు. శ్రీ వేంకటేశ్వర విశ్వవిద్యాలయం నుంచి లైబ్రరీ సైన్స్ డిగ్రీ (66.67% మార్కులు) పొందారు. యూనివర్సిటీ టాపర్ గా ఎపి పబ్లిక్ లైబ్ర్రెరీస్ రిటైర్డ్ డైరెక్టర్ రాఘవరెడ్డి గోల్డ్ మెడల్ అందుకున్నారు. ఆంధ్ర యూనివర్సిటీ నుంచి పిజి డిప్లొమా ఇన్ ఫంక్షనల్ ఇంగ్లీష్ చేసారు. ఇందిరా గాంధీ నేషనల్ ఓపెన్ యూనివర్సిటీ నుంచి డిప్లొమా ఇన్ క్రియేటివ్ రైటింగ్ ఇన్ ఇంగ్లీష్ (80% మార్కులు), డిప్లొమా ఇన్ ఫైనాన్సియల్ మేనెజ్మెంట్ (71.4% మార్కులు) చదివారు. ఆచార్య నాగార్జున విశ్వవిద్యాలయం కాకినాడ ఆదిత్య కాలేజీ ద్వారా మాస్టర్ ఆఫ్ లైబ్రరీ సైన్స్ పూర్తిచేశారు. ఇందిరా గాంధీ ఓపెన్ యూనివర్సిటీ (ఇగ్నో) నుంచి మాస్టర్ ఆఫ్ సోషల్ వర్క్ (ఎం ఎస్ డబ్ల్యు ) 71.2శాతం మార్కులతో ఉత్తీర్ణులయ్యారు. అలాగే ఆదికవి నన్నయ యూనివర్సిటీ నుంచి డిస్టింక్షన్‌తో సర్టిఫికెట్ కోర్స్ ఇన్ యోగా (సిసివై)  చేసారు.అదే విశ్వవిద్యాలయం నుండి డిస్టింక్షన్‌తో యోగశాస్త్రంలో పీజీ డిప్లొమా  చేసారు. స్వామి వివేకానంద యోగ అనుసంధాన సంస్థ నుండి యోగ ఇన్స్‌ట్రక్టర్ సర్టిఫికేట్ లభించింది. ఆంధ్ర విశ్వవిద్యాలయం నుండి యం.కామ్. పరీక్ష ప్రథమశ్రేణిలో ఉత్తీర్ణులయ్యారు. ఆయన 27/2/2020న ఆచార్య నాగార్జున విశ్వవిద్యాలయంలో జరిగిన స్నాతకోత్సవంలో గవర్నర్ బిశ్వభూషణ్ హరిచందన్ గారి చేతుల మీదుగా మీదుగా న్యాయశాస్త్రం (ఎల్.ఎల్.ఎమ్)లో అన్నిబ్రాంచీలకు కలిపి బంగారు పతకం అందుకున్నారు. ఆచార్య నాగార్జున విశ్వవిద్యాలయంలో 20/8/2022 నాడు జరిగిన తదుపరి స్నాతకోత్సవంలో న్యాయశాస్త్రం (ఎల్.ఎల్.ఎమ్)లో అన్నిబ్రాంచీలకు కలిపి ఇచ్చే రెండు బంగారు పతకాలు మరో ఎల్.ఎల్.ఎమ్ కి గాను అందుకున్నారు.
ప్రస్తుతం పుదుచ్చేరి లోని శ్రీ బాలాజీ విద్యాపీఠ్ విశ్వవిద్యాలయంలో యోగా థెరపీలో పార్ట్-టైమ్ పీహెచ్‌డీ చేస్తున్నారు ఈ నిత్య విద్యార్థి.
చేసిన పదవులు
డాక్టర్ రామారెడ్డి ఎన్నో సామాజిక, సాంస్కృతిక, విద్యా, కళా సంస్థలకు పలు పదవులు నిర్వహించారు. ఇంకా చాలా సంస్థలకు సారథ్యం వహిస్తున్నారు. ప్రెసిడెంట్: (ఆంధ్రకేసరి యువజన సమితి) (2003-2004) ; గౌరవ అధ్యక్షులు: కళా స్రవంతి; గౌరవ అధ్యక్షులు :{అల్లూరి సీతారామరాజు}యువజన సమితి; మాజీ గౌరవ అధ్యక్షులు:`యూత్-ఏ సొసైటీ; గౌరవ అధ్యక్షులు:అరుణోదయ; రాజమండ్రి నగర సంఘ్  చాలక్ : (రాష్ట్రీయ  స్వయం  సేవక్ సంఘ్); వైస్  ప్రెసిడెంట్: భారతీయ ఇతిహాస సంకలన  సమితి,రాజమండ్రి  బ్రాంచ్; వైస్  ప్రెసిడెంట్: కళా దర్బార్; ప్రెసిడెంట్: రాజాజీ కళాపీఠం;  ప్రెసిడెంట్: గౌతమి కల్చరల్ అసోసియేషన్;  ఎగ్జిక్యూటివ్ మెంబర్: రాజమండ్రి ప్రతిభ ప్రతిష్ఠాన్ అవార్డ్స్ కమిటీ; ఎలక్షన్  వాచ్ కమిటీ సభ్యులు, లోకసత్తా (1999-2004);ప్రెసిడెంట్:సిటిజెన్ ఫోరమ్; స్టేట్ మాజీ ప్రెసిడెంట్: యంగ్ స్టార్స్ అసోసియేషన్; కార్యవర్గ సభ్యులు; రాజమండ్రి కల్చరల్ అకాడమీ (1993-97);ఎగ్జిక్యూటివ్ మెంబర్: శ్రీ పోతుల వీరభద్రరావు  ట్రస్ట్; మేనేజింగ్ కమిటీ మాజీ  మెంబర్: ఫ్రీ  మెటర్నిటీ హోమ్; మాజీ గౌరవ అధ్యక్షులు: గణేష్ నిమజ్జన  ఉత్సవ  సమితి, రాజమండ్రి;  ఆనరరీ ప్రెసిడెంట్: రెడ్డీస్  కల్చరల్  అసోసియేషన్; ప్రెసిడెంట్: శ్రీ మధునాపంతుల మెమోరియల్ ట్రస్ట్ (2015); ప్రెసిడెంట్: నన్నయ సారస్వత పీఠం (2015-); ప్రెసిడెంట్:జన భావన (2015-); ప్రెసిడెంట్: ఫ్రెండ్స్ సర్వీస్ సొసైటీ, రాజమండ్రి; సెంట్రల్ జైలు అనధికార విజిటర్(2003-2005) (2018-),గౌరవ అధ్యక్షులు: ఆంధ్ర యూనివర్సిటీ  అలుమ్ని  అసోసియేషన్  – గోదావరి చాప్టర్, గౌరవాధ్యక్షులు: అక్షర హిందీ సాహిత్య సంస్థ. గౌరవ సలహాదారు: ఆదికవి నన్నయ  యూనివర్సిటీ సైకాలజీ  డిపార్ట్మెంట్ స్పృహ,  అలుమ్ని అసోసియేషన్, గౌరవ సలహాదారు: పద్య  వారధి నెలవారీ పత్రిక.
ఎన్నో పత్రికల్లో రచనలు
డాక్టర్ రామారెడ్డి ఎన్నో పుస్తకాల్లో రచనలు చేసారు. స్థానిక పత్రికల మొదలు,జాతీయ - అంతర్జాతీయ మేగజైన్స్ లో ప్రచురిత మవుతున్నాయి. మానసిక సమస్యలు, వర్తమాన రాజకీయాలు, సామాజిక అంశాలు ఇలా ఎన్నో విభిన్న ఘటనలకు సంబంధించి ఈయన రాసిన ఆర్టికల్స్, వ్యంగ్య రచనలు ధారావాహికంగా ప్రచురితమవుతున్నాయి. వివిధ మ్యాగజైన్స్ లో, తెలుగు పత్రికల్లో 4400 ఆర్టికల్స్ రాసారు. {తెలుగు అకాడెమీ} ప్రచురించిన పాపులర్ సైకాలజీ పుస్తకం  'మనిషి -మనసు'; న్యూ  విజన్ బుక్స్ ప్రచురించిన  సైకాలజీ /సైకియాట్రీ పాపులర్ తెలుగు పుస్తకాలు 'మనలో  ఒకరు'  'మనలో మనం'  పేరిట ప్రచురించబడ్డాయి. రేడియో టాక్స్, స్టోరీస్, ఫీచర్స్ అండ్ కార్టూన్స్ వీక్లిస్ లో వస్తున్నాయి. డెక్కన్ క్రానికల్ ఆంగ్ల పత్రికలో  ‘మైండ్  మేటర్స్’ పేరిట వీక్లీ కాలమ్ రెండేళ్ల పాటు నడిచింది. `వర్తమాన పద  చిత్రాలు’ పేరిట (సమాచారం) దినపత్రికలో ప్రతివారం సిరీస్ గా వస్తున్నాయి. ఈ పత్రికలో 1996 నుంచి నిరాటంకంగా 1016 కార్టూన్ -కామెంట్రీస్ వచ్చాయి. ఇంకా వస్తున్నాయి. (సమకాలీన రాజకీయాలపై గోదావరి సాక్షి} సాయంకాలం పత్రికలో 1996 నుంచి నిరంతరాయంగా `మనస్సాక్షి ’ పేరిట ఇంతవరకూ 1320 ఆర్టికల్స్ సోషల్ అండ్ పొలిటికల్ అంశాలపై వచ్చాయి.ఇంకా వస్తున్నాయి. `మనసు పాడింది’ పేరిట శ్రీ సాయి సంధ్య సాయంకాలం పత్రికలో సోషల్, పొలిటికల్ అంశాలకు సంబంధించి 1996నుంచి నిరంతరాయంగా ఇప్పటివరకూ 1350 ఆర్టికల్స్ వచ్చాయి. ఇంకా కొనసాగుతున్నాయి. `సైకో  ఫిక్షన్ ’ పేరిట సైకాలజీ టుడే తెలుగు మాస పత్రికలో 1998 నుంచి నిరంతరాయంగా 2020 వరకూ 216 ఆర్టికల్స్ వచ్చాయి. ‘మనో -రాఘవీయం’ పేరిట {“సరికొత్త  సమాచారం”) వారపత్రికలో 2015నుంచి కార్టూన్ - వ్యాఖ్య శీర్షిక వస్తోంది. ఇప్పటికి 44, 00 పైన రచనలు ప్రచురితమయ్యాయి.
అవార్డులు - సత్కారాలు
డాక్టర్ రామారెడ్డి ఎన్నో అవార్డులు, పురస్కారాలు, సత్కారాలు అందుకున్నారు. 2000 లో `మాన్ అఫ్ ది డికేడ్ ’అవార్డుని సిటిజెన్ ఫోరమ్ నుంచి అందుకున్నారు. వై ఎస్ ఏ నుంచి `లైఫ్ టైం అచీవ్ మెంట్ ' అవార్డు అందుకున్నారు. ఆదాయపు పన్ను సక్రమంగా చెల్లించినందుకు (ఇన్ కం టాక్స్ డిపార్ట్ మెంట్) నుంచి రీజియన్ లెవెల్లో సమ్మాన్ పత్ర పొందారు. 2000లో ఎస్.బి.ఎస్.ఆర్. చారిటబుల్ ట్రస్ట్ నుంచి 'రాజీవ్ విజ్ఞాన్ పురస్కార్' అందుకున్నారు. విజయవాడ ఎక్స్ రే అర్గనైజషన్ నుంచి 'మదర్ థెరెసా' అవార్డు; 2004లో 'కళావాణి' నుంచి గంధం నాగ సుబ్రహ్మణ్యం' అవార్డు అందుకున్నారు. విశ్వ విజ్ఞాన పరిషత్ నుంచి సత్కారం పొందారు. 2005లో ఆంధ్ర ప్రతిభ ప్రతిష్ఠాన్ సంస్థ నుంచి ప్రతిభ వైజయంతిక పురస్కారంతో సత్కారం శ్రీ చిన్నజీయర్ స్వామివారి చేతులమీదుగా పొందారు.2008లో సనాతన ధర్మ పరిషద్ నుంచి సాంకేతిక కళావాచస్పతితో సన్మానం; మహావీర్ విద్యా నికేతన్ నుంచి 'సరస్వతి పుత్ర' టైటిల్ అందుకున్నారు. విభిన్న కోర్సులలో విభిన్న డిగ్రీలు సాధించి ప్రపంచ రికార్డు సాధించినందుకు 2009లో {లిమ్కా బుక్ ఆఫ్ రికార్డ్స్}లో నమోదయ్యారు. ఇక 2014లో {వండర్ బుక్ అఫ్ ఇంటర్నేషనల్ రికార్డ్స్}లో చోటు సాధించారు. 2014లో ఇంటర్నేషనల్ రికార్డు క్రియేటర్ అవార్డు పొందిన ఈయన; స్టేట్ రికార్డ్స్; తెలుగు రికార్డ్స్ లో కూడా అదే ఏడాది నమోదయ్యారు. 2015లో ఇంటర్నేషనల్ జీనియస్ బుక్ అఫ్ రికార్డ్స్ లో; 2016లో గోల్డెన్ స్టార్ వరల్డ్ రికార్డ్స్ ఫోరమ్ లో చోటు దక్కించుకున్నారు. స్వర్ణాంధ్ర సేవా సంస్థ నుంచి 2016లో వైద్యరత్న అవార్డుతో సత్కారం పొందారు.కలాం ఐఏఎస్  ఇన్స్టిట్యూట్  అండ్  డిగ్రీ  కాలేజీ  (2017) నుంచి “ఆంధ్ర  కలాం ” బిరుదు. సుహృన్మండలి ఆధ్వర్యాన  2017లో “విద్య  విభూషణ ” బిరుదుతో సత్కారం. మంగళంపల్లి బాల మురళి కృష్ణ సంగీత సభ నుంచి 2017 లో “పుం -రూప  శారద ” బిరుదు, స్పృహ, ది అలుమ్ని  అసోసియేషన్ అఫ్ డిపార్ట్మెంట్  అఫ్ సైకాలజీ అఫ్ ఆదికవి  నన్నయ  యూనివర్సిటీ నుంచి 2018లో “పీర్లెస్  ఫిలాసఫర్ ” బిరుదు, పంతం సత్యనారాయణ చారిటబుల్  ట్రస్ట్ నుంచి 2017లో సత్కారం. రెడ్డీస్ కల్చరల్ అసోసియేషన్ చే వాణీ మానసపుత్ర బిరుదు. 2019లో శ్రీరామక్రిష్ణ సేవాసమితి వారిచే స్వామి వివేకానంద జీవితసాఫల్య పురస్కారం. తూర్పు గోదావరి జిల్లా యంత్రాంగం నుంచి ఉగాది పురస్కారం, నారద జయంతి సభ నుంచి నారద జయంతి పురస్కార్ అందుకున్నారు. రాజమహేంద్రవరం పురపాలక సంస్థ వారిచే పౌరసన్మానం. కార్పొరేషన్ అయ్యినతరువాత, ఈపాతికేళ్ళలో కేవలం అయిదుగురికే ఈ సత్కారం లభించింది. ఆంధ్రప్రదేశ్ శాసనసభ స్పీకరు శ్రీ తమ్మినేని సీతారాం గారి చేతులమీదుగా బాపు విశిష్ట సేవా పురస్కారం 2019 లో లభించింది. ఆంధ్రకేసరి డిగ్రీ కళాశాల వారిచే శ్రీ వైయ్యస్ నరసింహారావు స్మారక పురస్కారం ప్రప్రథమంగా వీరికి ఇవ్వబడినది (2022).